8 หุ้นส่งออกลุ้นเด้งกลับ! รับอานิสงส์เงินบาทแตะ 31.58 อ่อนสุดในรอบ 9 เดือน
8 หุ้นส่งออกลุ้นเด้งกลับ! รับอานิสงส์เงินบาทแตะ 31.58 อ่อนสุดในรอบ 9 เดือน
8 หุ้นส่งออกลุ้นเด้งกลับ! รับอานิสงส์เงินบาทแตะ 31.58 อ่อนสุดในรอบ 9 เดือน
21 ก.พ. 2563

ผู้สื่อข่าวรายงานว่า ค่าเงินบาทอ่อนภาคเช้านี้ ณ 11.16 น. อยู่ที่ระดับ 31.5850 บาท/ดอลลาร์ โดยอ่อนค่าในรอบเกือบ 9 เดือน เทียบตั้งแต่ค่าเงินบาทขึ้นไปที่ระดับ 31.7700 บาท/ดอลลาร์ เมื่อวันที่ 30 พ.ค.62

ด้านนักบริหารเงินจากธนาคารกรุงศรีอยุธยา เปิดเผยว่า เงินบาทเปิดตลาดเช้านี้(21ก.พ.) ที่ระดับ 31.48 บาท/ดอลลาร์ จากเย็นวานนี้ที่ปิดตลาดที่ระดับ 31.45 บาท/ดอลลาร์ โดยค่าเงินบาทเช้าวันนี้(21ก.พ.63)เปิด 31.48 แต่ล่าสุดอยู่ที่ 31.57 บาท/ดอลลาร์ อ่อนค่าสุดนับจากพ.ค.62 (เทียบ On Shore) น่าจะมาจากตัวเลขข้อมูลเศรษฐกิจสหรัฐฯที่ออกมาสดใส ประกอบกับความวิตกกังวลเกี่ยวกับสถานกาณณ์โรคติดเชื้อไวรัสโคโรนาสายพันธุ์ใหม่ 2019 (โควิด-19) ยังมีอยู่
เบื้องต้นประเมินกรอบการเคลื่อนไหวของค่าเงินบาทไว้ระหว่าง 31.40 – 31.60 บาท/ดอลลาร์ THAI BAHT FIX 3M (20 ก.พ.) อยู่ที่ระดับ 0.89432% ส่วน THAI BAHT FIX 6M อยู่ที่ระดับ 0.84905%
 
บล.กรุงศรี ระบุในบทวืเคาราะห์วันนี้(21ก.พ.63) ว่า มีมุมมองเป็นกลางคาด SET Index แกว่งตัว 1,480 – 1,500 จุด โดยแม้ว่าตลาดจะยังคงถูกความกังวลการแพร่ระบาดเชื้อไวรัส Covid-19 ที่กดดันให้เศรษฐกิจทั่วโลกชะลอตัว ส่งผลให้นักลงทุนอยู่ในภาวะ Risk off และเข้าลงทุนในสินทรัพย์ปลอดภัยซึ่งหนุนให้ราคาทองคำพุ่งสูงสุดในรอบ 7 ปี รวมถึงเกิด Inverted yield curve ในพันธบัตรสหรัฐอายุ 10 ปี กับ 3 เดือน ซึ่งเป็นสัญญาณเตือนภาวะเศรษฐกิจถดถอยในอนาคต
อย่างไรก็ตามคาดว่าดัชนีจะสลับรีบาวด์ขึ้นได้จากกลุ่มที่มีปัจจัยบวกเฉพาะตัว เช่น กลุ่มพลังงานที่ราคาน้ำมันดิบดีดตัวขึ้น รวมถึงกลุ่มส่งออกที่เงินบาทอ่อนค่าสู่ระดับ 31.5 Bath/USD
กลยุทธ์การลงทุน: Selective Buy เน้นหุ้นที่มีปัจจัยหนุนเฉพาะตัว กลุ่มส่งออกอีเล็คฯ (KCE, HANA, DELTA)  และกลุ่มอาหาร (CPF, TU) อานิสงส์ทิศทางเงินบาทอ่อนค่า
 
บล.คิงส์ฟอร์ด ระบุในบทวืเคาราะห์วันนี้(21ก.พ.63) ว่า กลยุทธ์การลงทุน ประเมินดัชนี SET มีโอกาสปรับฐานลงสู่แนวรับ 1,460 – 1,480 จุด จากความกังวลเศรษฐกิจชะลอตัว หากการไวรัสระบาดยืดเยื้อเกินช่วง เม.ย. แนะนำ Wait &amp; See โดยรอทยอยซื้อหากดัชนีปรับฐานลงสู่ระดับ 1,460 จุด แนะนำลงทุนกลุ่มส่งออกอาหารเงินบาทอ่อนค่า CPF*, GFPT*, TFG*, TU*
 
บล.เคทีบี (ประเทศไทย) ระบุในบทวืเคาราะห์วันนี้(21ก.พ.63) ว่า ตลาดอาจมี rebound แต่ยังไม่แนะนำให้รีบเข้าซื้อ หากยังไม่เห็นผลการตัดสินยุบพรรคฯ เนื่องจากเรื่องนี้มีผลต่อทิศทางการเมืองและตลาดหุ้นไทยในลำดับต่อไป  สำหรับการเก็งกำไรให้น้ำหนักกับหุ้นที่มีความเสี่ยงต่ำ  หรือหุ้นอิงรายได้จากการส่งออกหลังเงินบาทอ่อนค่าลง (KCE, HANA)
 
บล.กสิกรไทย ระบุในบทวืเคาราะห์วันนี้(21ก.พ.63) ว่า  แนะนำ MEGA (พื้นฐาน 41.5 บ.) คาดกำไรไตรมาส 4/62 ที่ 378 ลบ. (-7% เทียบช่วงเดียวกันของปีก่อน +34% เทียบไตรมาสก่อนหน้า) และในปี 2563 กำไรจะฟื้นตัวโดย MEGA จะได้รับประโยชน์จากแนวโน้มเงินบาทที่อ่อนค่าโดยทุกการอ่อนค่า 1 บาท ส่งผลบวกต่อกำไร 5% ในด้านภาพรวมการเติบโตระยะยาวของ MEGA เป็นบวกจากการขยายกิจการในกลุ่มประเทศที่มีการเติบโตสูง เช่น อินโดนีเซีย และเมียนมา